Diari Oficial de la Generalitat Valenciana


Sumari del DOGV 7332, del 05-08-2014 (2014/6781)

RESOLUCIÓ de 30 de maig de 2014, de la Secretaria Autonòmica de Justícia, per la qual s'ordena la publicació amb el text resumit de quatre Resolucions d'esta Secretaria Autonòmica, per les que s'acorda la inscripció en el Registre de Fundacions de la Comunitat Valenciana, de les entitats que se citen a continuació: Fundación Bancaja, Fundación de Carácter Especial de la Comunitat Valenciana, Fundación Cultura de Recursos y Solidaridad de la Comunitat Valenciana, Fundación Carralero de la Comunitat Valenciana i Fundación de la Comunitat Valenciana Alicante Puerto de Salida de la Vuelta al Mundo a Vela.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7332

Data del DOGV
:   05-08-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6781


Data del document
:   30-05-2014

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 30 de maig de 2014, de la Secretaria Autonòmica de Justícia, per la qual s'ordena la publicació amb el text resumit de quatre Resolucions d'esta Secretaria Autonòmica, per les que s'acorda la inscripció en el Registre de Fundacions de la Comunitat Valenciana, de les entitats que se citen a continuació: Fundación Bancaja, Fundación de Carácter Especial de la Comunitat Valenciana, Fundación Cultura de Recursos y Solidaridad de la Comunitat Valenciana, Fundación Carralero de la Comunitat Valenciana i Fundación de la Comunitat Valenciana Alicante Puerto de Salida de la Vuelta al Mundo a Vela. [2014/6781]  
  
En compliment del que disposa l'article 29.h) de la Llei 8/1998, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en el que s'establix com a funció específica del Protectorat el «donar publicitat a l'existència i activitats de les fundacions», s'indica el següent:  
   
Primer  
Per Resolució de data 28 de març de 2014, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, a l'entitat denominada Fundación Bancaja, Fundación de Carácter Especial de la Comunitat Valenciana,con el número 578V i classificar-la amb el caràcter d'Altres, Fundació de Caràcter Especial. El seu domicili radicarà en el carrer General Tovar, núm. 3, de la localitat de València.  
Segons l'article 6 dels seus Estatuts, la Fundació té com a fins: «a) L'atenció i desenrotllament de l'obra benèfica social, que tindrà com a finalitat el finançament d'obres, pròpies o en col·laboració, en els camps de la sanitat, la investigació, l'ensenyança, la cultura i altres que tinga caràcter social, principalment en l'àmbit territorial de la Comunitat Valenciana. b) Els servicis d'assistència social, així com qualssevol altres que responguen a les necessitats sentides per la societat, inclosos la formació professional, la inserció laboral o la creació d'ocupació a favor de les persones amb discapacitat que permeta la creació de llocs de treball per a aquelles i, finalment, la seua integració en el mercat de treball. c) Amb caràcter auxiliar, l'activitat de foment de la inclusió i de l'educació financera.»  
Sobre la selecció de beneficiaris, l'article 11 dels dits estatuts disposa:  «Quan, per la seua naturalesa, les prestacions de la Fundació no puguen ser simultàniament disfrutades per tots els membres del col·lectiu beneficiari en el seu conjunt, la selecció dels beneficiaris concrets, que podran ser persones físiques o jurídiques, s'efectuarà pel Patronat atenent als principis de mèrit, capacitat, necessitat, no discriminació, imparcialitat, objectivitat i màxima eficàcia.»  
   
Segon  
Per Resolució de data 24 d'abril de 2014, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, a l'entitat denominada Fundación Cultura de Recursos y Solidaridad de la Comunitat Valenciana, amb el número 579V i classificar-la amb el caràcter de cultural. El seu domicili radicarà en la Gran Via Marqués del Túria, núm. 77, de la localitat de València, pis segon, porta dos (CP 46855).  
  
D'acord amb l'article 6 dels seus Estatuts, la Fundació té per objecte:a «a) Promoure i difondre la cultura l'estudii la investigació en el més ampli sentit, preferentment en els àmbits estudiantils i culturals. b) Crear fòrums d'intercanvi d'idees i de diàleg multidisciplinari sobre aspectes de la cultura en general i la investigació en particular. c) Fomentar l'intercanvi d'investigacions i experiències amb alumnes i professors de distints països, especialment d'Iberoamèrica i l'àrea mediterrània, i aprofundir sobre els valors que conformen la cultura contemporània. d) Propiciar l'obtenció d'ajudes, principalment per a estudiants, a fi de possibilitar la seua incorporació a centres qualificats d'investigació i ensenyança. Correspon al Patronat de la Fundació determinar la manera en què s'hauran de complir els fins enumerats en este article. Les prestacions de la Fundació s'atorgaran de forma no lucrativa. El desenrotllament de l'objecte de la Fundació s'efectuarà a través d'alguna de les formes següents d'actuació: 1. L'organització de conferències, col·loquis, cursos o seminaris. 2. La publicació de llibres, revistes, fullets, material audiovisual i multimèdia. 3. La concessió d'ajudes o beques singulars a estudiants, llicenciats o doctorats per a la participació en cursos o per a la realització per ells d'estudis d'investigació o treballs relacionats amb els fins de la Fundació. 4. La realització d'activitats encaminades a prestar ajuda i col·laboració a col·lectius o iniciatives que promoguen els fins de la Fundació. 5. La concessió d'ajudes d'investigació a persones físiques o l'establiment de convenis amb centres d'investigació en totes aquelles matèries relacionada amb els fins de la Fundació. 6. La difusió en els Mitjans de comunicació d'iniciatives i experiències relatives al fi fundacional. 7. Qualsevol altra iniciativa que contribuïsca a l'èxit dels fins i que siga aprovada pel Patronat. Correspon al Patronat de la Fundació determinar la manera en què s'hauran de complir els fins i realitzar les activitats enumerades en este article.»  
  
D'acord amb l'article 7 dels seus Estatuts, relatiu als beneficiaris: La «Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que siguen legítimes creditors dels mateixos d'acordamb les bases, normes o regles que s'establisquen a este efecte pel Patronat. Patronat. Ningú podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.»  
   
Tercer  
Per Resolució de data 12 de maig de 2014, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, a l'entitat denominada Fundación Carralero de la Comunitat Valenciana, amb el número 580V i classificar-la amb el caràcter de promoció d'acció sòcia. El seu domicili radicarà en el carrer Pintor Perales, número 4, de la localitat de Xàtiva.  
D'acor amb l'article 6 dels seus Estatuts: La «Fundació té per objecte fins d'interés social com l'assessorament, formació i acció social com ara:1. Assessorament en matèria d'orientació i inserció laboral a col·lectius de persones amb necessitats d'integració laboral. 2. Assessorament en matèria d'emprendurismo per al desenrotllament de noves activitats econòmiques a col·lectius que necessiten la integració en el mercat laboral. 3. Formació i desenrotllament d'habilitats i capacitats personals i professionals orientades a millorar la qualitat de vida de les persones. 4. Promoure el voluntariat i l'actitud solidària de les persones en pro d'aquells grups vulnerables, sense recursos o amb risc d'exclusió social. 5. Atenció sanitària bucodental a persones vulnerables, sense recursos o en risc d'exclusió social. 6. Promoció, sensibilització, prevenció i formació de la salut bucodental en tots aquells col·lectius vulnerables amb risc d'exclusió social. Correspon al Patronat de la Fundació determinar la manera en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.  
El desenrotllament de l'objecte de la Fundació s'efectuarà a través d'alguna de les formes següents línies d'actuació: 1. Organització de programes d'orientació i inserció laboral. 2. Disseny i execució d'accions de promoció i suport de l'emprendurismo. 3. Desenrotllament de cursos, tallers, xarrades, programes formatius orientats al desenrotllament d'habilitats personals. 4. Desenrotllament d'accions solidàries per a aquells col·lectius que més ho necessiten, per mitjà de diferents campanyes anuals. 5. Promoure el voluntariat de professionals de la societat en pro de la difusió del coneixement i la prestació de servicis per als més necessitats. 6. Organització, execució o participació en xarrades, cursos, col·loquis, seminaris, taules redones, simposi, congressos, trobades, conferències, debats i jornades en què s'aborden qüestions relatives a l'Odontologia i Salut Bucal així com qualsevol dels fins fundacionals. 7. Realització d'accions de suport o col·laboració amb les distintes Administracions, Institucions, Associacions o Col·legis Professionals d'àmbit públic o privat en benefici del desenrotllament social de la Comunitat. 8. Edició o col·laboració en publicacions de contingut odontològic i de salut bucal que contribuïsquen a donar un major coneixement o informació sobre la prevenció i atenció de la higiene bucal. 9. Realització accions desensibilización social per a fomentar el desenrotllament i informació sobre la salut boc dental en la ciutadania de la població. 10. Realització de jornades d'Assistència Bucodental per a aquells grups necessitats o en risc d'exclusió social. 11. Organització i execució de programes de formació tècnica dirigits a professionals de la salut bucodental i d'altres àmbits afins. 12. I en general, qualssevol altres activitats que decidisca el Patronat relacionada amb el desplegament i execució dels fins fundacionals.»  
  
Seran potencials beneficiaris de la Fundació, col·lectius vulnerables (xiquets, ancians), sense recursos o amb risc d'exclusió que puguen necessitar els servicis prestats per la fundació. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors dels mateixos, d'acord amb les bases, normes o regles que establisca a este efecte. Ningú podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
   
Quart  
Per Resolució de data 24 d'abril de 2014, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, a l'entitat denominada Fundación de la Comunitat Valenciana Alicante Puerto de Salida de la Vuelta al Mundo a Vela, amb el número 211A i classificar-la amb el caràcter d'esportiva, davall la tutela del Protectorat que exercix la Generalitat. El seu domicili radicarà en l'Edifici Antiga Estació Marítima, Moll 10 de Llevant, Port d'Alacant, de la localitat d'Alacant.  
  
D'acord amb l'article 6 dels seus Estatuts, relatiu als Fins i Activitats:La «Fundació té per objecte promocionar la cultura dels esports nàutics especialment els de vela transoceànics, la cultura de l'esforç i els valors esportius inherents a la mateixa. Correspon al Patronat de la Fundació determinar la manera en què s'hauran de complir els fins enumerats en este article. Les prestacions de la Fundació s'atorgaran de forma no lucrativa. El desenrotllament de l'objecte de la Fundació s'efectuarà a través d'alguna de les formes següents d'actuació: la gestió, promoció i finançament per mitjà de les diverses alternatives possibles, inclòs el mecenatge dels esdeveniments inherents al Port d'Eixida de la Regata de Volta al Món a Vela, l'organització i contractació de tots els elements necessaris per al desenrotllament d'esta activitat i de totes aquelles que siguen complementàries i annexes al mateix, així com les activitats de promoció de les bases de l'esport de vela i la difusió de la seua cultura, per mitjà d'exposicions, seminaris, museus i altres actuacions de difusió i promoció de la regata «Volta al Món a Vela» i de l'esport de base».  
Quant als beneficiaris: «Seran potencials beneficiaris de la Fundació els esportistes, tant aficionats com professionals del món de la vela, així com la societat alacantina i valenciana en general, amb especial atenció als jóvens i als escolars i estudiants universitaris interessats en els valors que esta activitat esportiva comporten. Seran potencials beneficiaris de les activitats de la Fundació totes aquelles persones, col·lectius i institucions mencionades en els articles anteriors per a la qual cosa la Fundació aplicarà els seus recursos a aquelles que, segons criteri del Patronat, siguen mereixedores dels mateixos, d'acord amb el que preveu estos Estatuts i en la legislació i reglamentació vigents en matèria de fundacions i mecenatge. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors dels mateixos, d'acord amb les bases, normes o regles que establisca a este efecte. Ningú podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada».  
  
  
València, 30 de maig de 2014.- El secretari autonòmic de Justícia: Antonio Gastaldi Mateo.